外國有好多神級LEGO玩家,佢哋咩都可以用LEGO砌出嚟,包括呢個任天堂灰機(美版紅白機)手掣,而且仲係加大碼5呎長,而且仲可以真係駁機玩到!入面有手掣嘅製作相片同埋製作Baron von Brunk親身用呢個手掣試玩Mario嘅片段,以咁大個手掣嚟講,算係玩得幾好喇。
繼上次提及嘅《回到未來》Lego官方量產,最近Lego搵錢大計Lego Cuuso又有新企劃,今次由粉絲jazlecraz製作嘅Lego侏羅紀恐龍,個名叫T-Rex Skeleton,經網友提點後,已經第二次修正,不過同以往玩法一樣,要喺Lego Cuuso儲夠1萬個支持者先可以得到官方量產,鍾意LEGO又鍾意恐龍嘅就入去支持吓啦!
LEGO點解出咗咁耐都仲咁受歡迎?因為只要有創意,你就可以用一嚿嚿嘅積木自製好多唔同嘅人、物。外國LEGO人Pate-keetongu就自製咗《BioShock》同《Metroid》嘅人物,隻Big Daddy超似超有型,而銀河戰士呢,仲有極佳嘅活動能力。冇得買,但可以埋嚟睇吓。
《回到未來》你有無睇?有無睇晒3集?如果有,呢套《回到未來》Lego系列真係唔買都要埋嚟睇吓。有穿梭時空型到爆嗰架DeLorean DMC-12,主角Marty同博士Doc Brown仲有齊三集造型!今次量產成功,全靠放喺Lego嘅搵錢大計Lego Cuuso上,成功得到1萬張選票,呢個計劃真係造福人群呀!雖然價錢同推出日期仲未定,但我已經決定要買返套儲!(因為估計唔平,所以一套儲一套玩嘅願望應該達成唔倒。)
認唔認得佢,孖寶兄弟Mario最大嘅敵人、成日捉走公主嗰隻Mecha Bowser!呢個作品係由LEGO神人Zane Houston整嘅,真係好犀利,你睇,Bowser咬住隻Mario添呀!入面仲有佢嘅製作過程,同埋一張動感圖,佢o趙緊Mario喇!
Hot Toys嗰隻太貴?太大?嘩!呢隻好嘢呀!又係Lego,但除咗個樣似之外,真係不得不佩服,仲有埋避震系統,仲有LED燈,仲可以遙控!排氣喉仲識「噴火」!呢條片睇到佢嘅結構有幾厲害幾精密,係條天線礙眼少少啫,想跟住砌?嚟自Sariel's custom LEGO Technic creations,佢有出書,可能跟到啩?
又係LEGO嘅Stop-motion短片,又係呢個專玩LEGO片嘅Kooberz。呢條就係主題就係《Portal 2》,冇玩唔緊要,因為片入面啲開槍爆花同「綿花」大爆炸!
繼美國Playstation送咗隻玻璃手掣俾服務咗5年嘅Jeff Rubenstein,又有公司有禮物送。就係Lego喇!呢嚿Lego重25.65g,全嚿用14K金製造,佢同一件普通嘅2 x 4 Lego一樣咁大。咁點先可以得到呢?呢嚿係Lego德國工廠Hohenwestedt送俾做滿25年嘅員工獎賞,不過,就算你o依家移民過去做25年都唔會有,因為只係曾經喺1979-1981年送出過……網上之前有人放賣,最後以$14,449.99美元賣出。
日本Lego神人Talapz,09年整咗個金閣寺模型,勁就勁在可以摺得埋,係,係一本用Lego砌出嚟嘅立體書,Youtube片有埋製作過程簡介,已經有過百萬個views。啱啱呢位大師又有新作,就係東大寺,一樣有機關可以摺得埋,睇完除咗佩服之外,我淨係想問:東大寺啲鹿仔呢?
之前都講過, 時代廣場0黎緊會有一個 LEGO聖誕村, 今日終於有進一步實物圖! 不過大家更加要留意0既係, 下星期一19號, 仲會有一個亮燈儀式, 現場仲會有古天樂壓陣……不過當然, 如果你只係想影LEGO, 都要留意呢一日, 呢個六日已經有得玩, 無謂0個日同人迫0麻!
我想講, 對於LEGO, 你同我一樣都可能停留喺細路仔玩具, 又或者係Shell經典法拉利系列, 不過睇完網友zane_houston作品, 我真係改觀, 超可動性, 關節位媲美HG模型, 而且機背噴射口仲可以發光
繼叮噹做海港城企街後,今次另一經典LEGO人仔都插旗時代廣場!今個聖誕,時代廣場與LEGO攜手舉辦LEGO 80週年慶典,於時代廣場露天廣場和二樓大堂為您帶來「LEGO聖誕村」。聖誕村由11組各式LEGO主題房屋、火車、電車、花園等組成,還有更多新奇主題讓你親自探索。
都話外國人嘅時間真係特別多,你睇呢個用LEGO砌成嘅Batman洞穴 – Batcave,睇完真係要講句佩服!呢個Batcave用咗2萬塊lego組成,淨係計重量都有成100磅,燈光效果梗係唔少得,入面仲有4個機關位,例如部升降機識郁,用嚟放batman衫同車嘅位置都識轉。呢件傑作由Carlyle Livingston II同Wayne Hussey兩位外國人夾手夾腳整,你估用咗幾耐時間?開估啦,係800小時!即係唔瞓都要連續砌足33.3日,不過外國人梗係錫身啲,佢哋用咗6個月時間整,不過都係好奢侈!